SANT BOI DE LLOBREGAT: HISTÒRIA I PATRIMONI: Vides santboianes: Domènec Forns i Olivella\nVides santboianes: Domènec Forns i Olivella\n(Sant Boi, 1888-1943)\nAquest violinista santboià va cultivar de jove l’escultura, però aviat les seves inquietuds artístiques es van derivar cap a la música. Va estudiar al Conservatori del Gran Teatre del Liceu, on les seves magnífiques qualificacions van ser reconegudes amb una de les quatre medalles d’or que ha atorgat la institució al llarg de la seva història.\nA l’hora de formar-se l’orquestra del prestigiós mestre Pau Casals, a Domènec Forns el van escollir com a violí solista. També va ser un dels fundadors de la gran Orquestra Ibèrica de Concerts, on va tocar com a primer violí. I aquest mateix paper li va correspondre a la gran orquestra del Liceu. En resum, un músic brillant.\n(Revista VIURE SANT BOI, octubre de 2006)\nFoto: Fons Jaume Vilà i Tous (AHMSBL)


La Guàrdia Urbana de Barcelona desallotja un concert en un local del Raval amb més d'una quarantena d'assistents La República\nLa Guàrdia Urbana de Barcelona desallotja un concert en un local del Raval amb més d’una quarantena d’assistents\nACN Barcelona.-La Guàrdia Urbana de Barcelona va desallotjar el passat divendres un concert en un local del barri del Raval amb 46 persones a l’interior. Es tractava d’un esdeveniment no […]\nACN Barcelona.-La Guàrdia Urbana de Barcelona va desallotjar el passat divendres un concert en un local del barri del Raval amb 46 persones a l’interior. Es tractava d’un esdeveniment no autoritzat, que s’estava celebrant en un establiment sense ventilació. Els agents es van desplaçar fins al lloc dels fets a la nit, i un cop dins van aixecar acta d’inspecció i van realitzar les corresponents denúncies per incomplir les mesures sanitàries contra la covid-19. Aquest mateix cap de setmana, la Guàrdia Urbana també va desallotjar una festa il·legal al teatre Grec de Montjuïc amb almenys 140 persones que tocaven música amb amplificadors i consumien alcohol.\nD’altra banda, aquesta matinada, els Mossos han intervingut en almenys quatre festes il·legals arreu del territori, d’on han identificat i denunciat una vuitantena de persones per saltar-se les restriccions decretades per la pandèmia. Les festes eren a les Lloses, al Ripollès, a l’Hospitalet del Llobregat, Molins de Rei i Piera, segons ha avançat Rac1 i ha confirmat l’ACN.A Les Lloses han desallotjat una festa en un mas amb 24 persones, i les han denunciat per incomplir les restriccions que limiten les trobades i trencar el confinament municipal. En aquest cas, la majoria de persones eren de Granollers i, segons alguns testimonis, alguns han tingut temps de marxar camp a través quan han vist la policia. Els fets s’han produït pels volts de les dues de la matinada en una casa de turisme rural que els assistents havien llogat. La situació també s’ha repetit a Piera, on han desallotjat una masia amb 28 persones que feien una festa incomplint les restriccions. A l’Hospitalet, els agents dels Mossos han desallotjat una altra festa en una casa particular amb 18 persones. Finalment, a Molins de Rei, la Guàrdia Urbana ha demanat suport dels Mossos per intervenir en una festa amb 10 persones que es feia en les habitacions d’un hotel.


Les retallades a l’Agència Catalana de l’Aigua exposen els aqüífers del Delta del Llobregat a la salinització | El Prat Llibertari\nLes retallades a l’Agència Catalana de l’Aigua exposen els aqüífers del Delta del Llobregat a la salinització\nJune 25, 2013 in Actualitat\nUn avió s’enlaira sobre el Delta del Llobregat ENRIC CATALÀ\nLes retallades a l’Agència Catalana de l’Aigua (ACA), l’empresa pública de la Generalitat que executa les polítiques públiques en matèria d’aigua, estan provocant que l’administració hagi deixat de banda algunes de les funcions que fins ara assumia. Entre elles, la protecció dels aqüífers del Delta del Llobregat de la filtració d’aigua marina. Fins ara, l’ACA introduïa als aqüífers aigua del riu Llobregat depurada amb un tractament especial, després que les obres de desviament del curs del Llobregat el 2004 afectessin de forma directa l’aqüífer més superficial, l’aigua del qual no és apta pel consum humà però sí fonamental pel manteniment de les zones humides i l’agricultura de regadiu. Així ho va acordar el ministeri de Medi Ambient en el marc de les mesures compensatòries pel desviament i en la Declaració d’Impacte Ambiental de l’obra, feta amb l’argument que calia permetre l’ampliació del Port de Barcelona al sud.\nLes aigües depurades, doncs, es llencen directament al mar i no s’aprofiten per protegir els aqüífers. Grups ecologistes com Depana alerten que “la salinització dels aqüífers és un problema que no se soluciona amb l’aigua de la pluja ni depèn de les condicions meteorològiques de cada any”. El seu vicepresident, José García Moreno, recorda que “la millora de les condicions d’aquesta zona és un treball de molts anys i deixar d’injectar aigua als aqüífers pot significar perdre el treball realitzat”.\nPer la seva banda, fonts de l’ACA afirmen que “controlen en tot moment els nivells de l’aqüífer” i asseguren que es mantenen en una “cota òptima” pel que fa als nivells de salinització i de pressió osmòtica (nivell de compressió de l’aigua subterrània). Segons diuen, “el cabal del Llobregat dels últimes mesos recarrega de manera natural l’aqüífer i frena la intrusió salina”.\nL’ACA no garanteix que la depuradora recuperi la funció de reutilització de l’aigua un cop superada l’actual manca de pressupost. No obstant, remarca que “la planta de regeneració està activa” i que “s’han fet els treballs de manteniment corresponents perquè es pugui posar en marxa quan calgui”.\nL’Ajuntament del Prat de Llobregat, governat per ICV i PSC, ha declinat pronunciar-se sobre aquest afer.\n“Un greu problema”\nAl Delta del Llobregat hi ha dos aqüífers, el superficial amb aigua no apta per al consum humà, i un altre a 50 metres de profunditat, que sí que s’usa per a consum humà i industrial. La salinització dels aqüífers té el seu origen en la sobreexplotació a què van estar sotmesos durant els anys 60, 70 i 80 i sobretot en les obres d’ampliació del port de Barcelona, que als anys 70 va dragar una gran àrea interior de la Zona Franca. Les perforacions van ser tan fondes que l’aqüífer profund va quedar connectat amb el mar, provocant l’entrada massiva d’aigua salada i inutilitzant, així, gran part de l’aqüífer profund. La restauració amb aigua depurada ha pal·liat en part la salinització, però DEPANA tem que les retallades tinguin efectes greus també en l’aqüífer profund que, asseguren, és de recàrrega i recuperació molt lenta. L’aqüífer, prossegueixen, és una de les reserves d’aigua més importants de l’àrea metropolitana. Es tracta d’una reserva equivalent al pantà de Sau (uns 400 hectòmetres cúbics) que ha evitat, diuen, restriccions d’aigua durant les sequeres o altres fets sobrevinguts.\n← Arriba el Correllengua 2013 al Prat de Llobregat\nCinema desobedient a la fresca →


Aquest diumenge han culminat les Fases Finals del Campionat d’Espanya Infantil Femení i Masculí. Gran participació dels cinc equips catalans, destacant especialment el títol masculí del Barça i el subcampionat de la UE Sarrià. Els…\nArrenquen les Fases Finals Estatals infantils, la masculina a Bordils i Sarrià\nDe dimecres a diumenge tindrà lloc la celebració de la Fase Final del Campionat d’Espanya Infantil Femení i Masculí, on hi tenim un equip català en categoria femenina (el Sant Joan Despí) i quatre en…\nQuatre equips masculins i un femení a la Fase Final Estatal Infantil\nDe dijous i fins diumenge s'han disputat les Fases de Sector del Campionat d’Espanya Infantil Femení i Masculí, amb un èxit acalaparador en categoria masculina amb un 4 de 4 català, i amb el Sant…\nEs disputen les Fases de Sector del Campionat d’Espanya Infantil\nDe dijous i fins diumenge es disputen les Fases de Sector del Campionat d’Espanya Infantil Femení i Masculí.\nEl Barça campió Estatal Infantil masculí, el Granollers acaba quart\nDe dimecres a diumenge la localitat asturiana de Gijón, acull la fase Final del Campionat d’Espanya Infantil Masculí. Allà hi tindrem el Barça Lassa i el KH-7 BM Granollers, que hi arriben com a dos…\nBarça i Granollers disputen a Gijón la fase final Estatal infantil masculí\nEls quatre millors equips de la temporada en categoria infantil masculina disputaven aquest cap de setmana els sectors estatals de la categoria, dos a casa i dos fora. Finalment han passat a la Fase final…\nNo hi haurà representació catalana a la Fase final Infantil femení\nAquest cap de setmana es disputen les fases de sector estatal infantil femení, amb la presència de quatre equips catalans: BM Granollers, BM La Roca, Ascó i Palautordera. Finalment cap dels quatre equips que buscaven…\nQuatre equips catalans a les fases de sector Infantil femení\nAquest cap de setmana es disputen les fases de sector estatal infantil femení, amb la presència de quatre equips catalans: BM Granollers, BM La Roca, Ascó i Palautordera.\nBarça i Granollers a casa, i La Roca i Santpedor fora, de sectors infantil masculí\nEls quatre millors equips de la temporada en categoria infantil masculina disputen aquest cap de setmana els sectors estatals de la categoria, dos a casa i dos fora.\nEl Barça s'emporta el Top4 infantil disputat a Santpedor\nL'infantil del Barça va assolir aquest cap de setmana el títol de la Lliga Catalana Infantil Masculina 2017-18.\nEl Top-4 Infantil femení pel BM Granollers\nEl passat cap de setmana el Pavelló Municipal d’Esports d’Ascó va acollir la fase final de la Lliga Catalana Infantil Femenina, organitzada pel CH Ascó, on el KH-7 BM Granollers es va proclamar campió de…\nEl BM La Roca campió estatal infantil femení\nEl Felmar BM la Roca ha guanyat aquest diumenge la Fase Final del Campionat d’Espanya Infantil Femení que s'ha disputat a Torrevieja.\nSeguiment Estatals: La Roca a la final infantil femenina amb remuntada èpica\nDes de dimecres Elda, Torrevieja i Alacant acullen la Fase Final del Campionat d’Espanya Infantil Femení i Masculí amb la participació de quatre equips catalans, i èxit de La Roca.


NOW PRESENTACIÓ FINAL DE RESIDÈNCIES DE NAUESTRUCH\nDijous dia 3 de desembre\n- 100 GRAMOS DE HISTORIA. Julia Calvo.\nQuè sabem del llegat històric amagat sota els fonaments dels edificis industrials?\nJúlia Calvo en el projecte Arquitectura urbanística explora el marc històric de la zona industrial de Can Roqueta.\nA partir d'unes gravacions i captures, l'artista teixeix relacions entre els primers assentaments prehistòrica i el polígon actual per revelar la mutabilitat de l'espai natural de la zona i el paper de l'arquitectura com a motor del desenvolupament de la societats.\nArquitectura urbanística llença una nova mirada sobre la controvèrsia sobre els "no llocs."\n- TÍTULO PROVISIONAL. A càrrec d'Adriana Reyes, Marta Azparren i Irene Navascués.\nCom podem qüestionar les biografies sexuals?\nA partir d’un teixit associatiu, militant i artístic, l’Adriana Reyes, la Marta i la Irene treballen en un procés de recopilació d’experiències i sabers sobre la sexualitats de cossos i intel·lectes diversos.\nEs tracta d’un treball d’investigació en la que reuneixen un grup de dones, dones homosexuals i dones trans amb o sense diversitat funcional per donar-los veu.\nLes tres artistes indaguen en aquestes biografies sexuals per qüestionar-les en una instal·lació audiovisual documental perquè el públic interactuï amb elles.\nLlicenciada en antropologia social i cultural, Adriana Reyes és una artista i coordinadora de projectes socials que articula la seva trajectòria a través dels estudis de cos, l’antropologia i els feminismes. El seu treball artístic i social (és la directora de l’Àrea d’Habitatge a la Fundació Aprocor) s’arrela en la comunitat.\nLlicenciada en Belles Arts, la Marta Azparren es dedica a la videocreació. Ha presentat els seus treballs en certàmens i festivals internacionals com Art Beijing o Kassel Dokfest. Azparren col·labora sovint en produccions d’arts escèniques d’artistes com Fernando Renjifo, Rocío Molina i també col·labora amb músics.\nFormada en estudis de cinema, Irene Navasqués és educadora social i actualment estudia antropologia.\n- BURB YOUR GARDEN, Victor Colmenero\nEl jardí és un espai allunyat del sistema de producció, però malgrat tot en forma part. És un tros de terra, una propietat. El jardí és un espai obert, una escapada de casa. No hi ha jardí sense casa.\nBURN YOUR GARDEN és un projecte de Victor Colmenero Mir que sorgeix com un pregunta sobre la manera de produir en el món de les Arts. Les pràctiques artístiques pretenen ser distòpiques o antisistema, tanmateix acaben reproduint les mateixes estructures sobre les quals es rebelen.\nEn aquest projecte performàtic, Colmenero també es qüestiona com ens relacionem i configurem el nostre entorn. Burn your garden és una recerca sobre el terreny i el territori plasmada en forma de jardí.\nVi´ctor Colmenero Mir (Madrid, 1986) és graduat per la RESAD en Escenografia, Il·luminació i vestuari i també té un postgrau en Estudis Transversals d’Art per l’Escola SUR. Com a dissenyador en arts escèniques ha treballat per companyies com Lara Brown, Sharon Fridman, Olga Mesa i Francisco Ruiz de Infante o Itziar Barri. Com a performer ha presentat projectes en diferents festivals i espais com Danzamos 17 a Conde Duque, el festival Perform Perform a Suïssa, el Matadero o la Casa Encendida de Madrid, entre altres.\n- MATCH GOLD, Nataly Prada Elejalde\nNataly Prada va crear set identitats falses per infiltrar-se dins de l’aplicació Tinder. A partir d’aquest recurs d’autoficció, l’artista explora la incomprensió de la intimitat, la sexualitat i la identitat: l’or contemporani, per proposar altres narratives i tecnologies de ficció emocional.\nMATCH GOLD! És un projecte de vídeo i performance que explora la relació entre la “extimitat” -la intimitat exhibida-, la memòria i l’atemporalitat a partir d’experiències individuals i col·lectives. És a dir, és un projecte que desafia l’espai i el temps quan allò íntim s’exhibeix i per tant es converteix en “èxtim.”\nNataly Prada Elejalde (Colòmbia, 1988) és una artista que abraça àmbits transversals des de la producció, mediació, recerca i educació en el pensament visual. Graduada en arts plàstiques i màster en arts visuals i educació, Nataly ha rebut diverses beques importants a Colòmbia. Actualment viu a Barcelona i realitza un una residència associada en l’Espai d’Arts de Roca Umbert de Granollers i també forma part del programa de residències d’investigació del MACBA (2020- 2021).\nDia: Dijous 3 de desembre de 2020


L'associació d'empresaris turístics, Asetmico, reconeix la feina de tots els seus presidents en la celebració del seu 25è aniversari - Diari Millars, informació local en valencià.\nL’associació d’empresaris turístics, Asetmico, reconeix la feina de tots els seus presidents en la celebració del seu 25è aniversari\nL’alcalde de Morella destaca la potencialitat de la col·laboració entre l’Ajuntament de Morella i Asetmico perquè vegin la llum projectes de gran importància per al futur de la comarca i agraeix la feina durant aquests 25 anys, que ha servit perquè Morella sigui un referent turístic.\nL’associació d’empresaris turístics de Morella i Comarca, Asetmico, va fer un reconeixement anit a tots els presidents que ha tingut l’entitat, quan compleix 25 anys. D’aquesta manera va començar el tradicional sopar d’aquesta entitat, en la qual es reuneixen els empresaris i proveïdors en una especial vetllada. A l’acte va assistir el diputat provincial de turisme, Andrés Martínez, el cap de gabinet de l’Agència Valenciana de Turisme, Josep Gisbert, el president de la Mancomunitat dels Ports, Toni Ripollés, o l’alcalde de Morella, Rhamsés Ripollés, entre d’altres.\nEl primer edil agraïa “la dedicació, esforç i treball dels deu presidents que ha tingut Assetmico, que han invertit el seu temps en aconseguir fer una Morella millor, modernitzar-la turísticament i convertir-la en tot un referent” i els animava “a seguir col·laborant i treballant colze a colze amb l’Ajuntament de Morella per tirar endavant projectes de gran importància per al futur de la comarca”. Entre ells, destacava el Pla de Dinamització dels Ports, que estarà finançat per la Generalitat Valenciana, la Diputació de Castelló i la Mancomunitat i que ha de servir per rellançar turísticament a la comarca, o el nou CDT d’interior que construirà l’Agència Valenciana de Turisme a la Fàbrica Giner. Rhamsés Ripollés també posava a Asetmico com un gran exemple de “unió, treball i col·laboració entre empreses per fer una Morella millor i construir una destinació turística de qualitat”. No en va, Asetmico compta en l’actualitat amb més de 150 establiments associats.\nD’aquesta manera, l’actual president d’Assetmico, Joaqui Deusdad, va reconèixer el treball que han realitzat al capdavant de l’entitat Jaume Peñarroya, José Ferrer, José Luis Querol, Daniel Adell, Luis Miguel Escorihuela, Pere Adell, Roque Gutiérrez, Jorge Garcia i Raquel Ferrer. Després es va realitzar l’habitual sopar, al restaurant Casa Roque.\nassociació d'empresaris turístics de Morella i Comarca\nPost més nousEl festival Imaginària 2016 de fotografia oferirà fins a 57 activitats des del 5 de maig\nPost més vellsLa XV Fira del Llibre a Vinaròs va ser tot un èxit de participació ciutadana


Sad, but true: Estafa piramidal\nPublicado por Harvester Of Sorrow en 0:01\nT'entenc i fins i tot potser compartiria la sensació que ara mateix no és el moment per dur descendència al món. Però pensa que si el teu pare i la teva mare haguessin pensat igual, no hi hauria "sad but true", ni riffs de guitarra a la Meseta profunda, ni una ruta de somni per Escòcia.\nHahaha, que bo!\nEnhorabona, que no sabia res.\nSi no ets conscient que la teva vida canviarà bastant-molt, potser vol dir que necessitaves una hòstia com aquesta per situar-te una mica. O no, no ho sé.\nHa valgut la pena l'espera, tio! Tants dies amb el Zubi dels nassos...\nSensacional! La gent que no et conegui es farà una idea equivocadíssima de tu, després d'aquesta trallada, hehehe...\nAixò sí, almenys, ja veig que ara ja deixes la porta oberta, eh? Critters want you!\nCrec que els fills, normalment, són una trampa (o estafa, com dius tu) que ens para la societat. És obvi que algú amb fills no serà tan rebel a la seva empresa, per exemple. Un empleat dòcil sol ser una mina per qualsevol empresari.\nApart d'això, no tothom està preparat ni psicològicament ni econòmicament per tenir-ne. Però "toca" fer-ne i "millor no pensar-s'ho gaire", són els missatges més repetits pels qui ja formen part del club. Mal de muchos...\nfelicitats per la teva reflexió, Mr. Couple!


B&S Hotel Am Bachhaus Eisenach Alemanya - Ofertes d'hotels amb els MILLORS DESCOMPTES EN LÍNIA\nVeure tots els 47 allotjaments a Eisenach.\nMarienstraße 7, Gefilde, Eisenach, Alemanya - Veure al mapa\n"Clean Hotel, comfortable too. To my surprise I slept well. O..."\nAl visitar Eisenach, vosté es sentirà com a casa a B&S Hotel Am Bachhaus, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA B&S Hotel Am Bachhaus, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de B&S Hotel Am Bachhaus la base perfecta per a gaudir de la seva estada a Eisenach.\nTots els tipus de viatgers (214) Parelles (83) Viatgers en solitari (50) Famílies amb infants petits (33) Famílies amb infants grans (19) Grups (29)


El City es retroba amb la victòria contra el Chelsea (2-1)\nEl Liverpool guanya a l'últim sospir i manté el liderat de la Premier amb vuit punts d'avantatge\n2 min. Barcelona 23/11/2019 20:38\n651x366 Kevin de Bruyne, celebrant l'empat del City contra el Chelsea / MICHAEL REGAN / GETTY Kevin de Bruyne, celebrant l'empat del City contra el Chelsea / MICHAEL REGAN / GETTY\nEl Manchester City de Pep Guardiola ha derrotat el Chelsea (2-1) i manté la tercera posició de la Premier. El conjunt blau cel s'ha retrobat amb la victòria després de la derrota contra el Liverpool, que l'havia allunyat a nou punts del líder.\nEls gols de Kevin de Bruyne i Riyad Mahrez han servit per capgirar la diana inicial de N'Golo Kante i donar el triomf al City, en un partit on els locals han fet mèrits per golejar però en què els ha faltat encert. De fet, Raheem Sterling havia marcat el tercer dels locals, al descompte, però el VAR l'ha anul·lat per un fora de joc d'escassos mil·límetres.\nAmb aquesta victòria contra un rival directe, el City recupera el tercer lloc, tot i que ha pagat una factura molt cara ja que Kun Agüero s'ha lesionat i podria estar diverses setmanes de baixa.\nTampoc ha fallat el Liverpool, que ha derrotat el Crystal Palace a domicili, tot i que els jugadors de Jürgen Klopp han patit més del compte. Mane ha avançat els 'red' i Zaha ha empatat al minut 82. Firmino, però, ha fet el gol de la victòria tres minuts després.\nEl Liverpool manté la primera posició de la Premier, seguit del Leicester a vuit punts. Els de Brendan Rodgers han derrotat el Brighton & Hove Albion a domicili (0-2) amb els gols d'Ayoze i Vardy a la segona part.\nD'altra banda, destaca també el debut amb victòria de Jose Mourinho. El nou tècnic del Tottenham ha aconseguit els tres punts al camp del West Ham (2-3). Això sí, amb suspens, perquè després d'avançar-se al marcador amb els gols de Son, Lucas Moura i Kane, els locals han retallat distàncies per mitjà de Michail Antonio i Ogbonna.\nAquest diumenge, el Manchester United juga al camp del Sheffield United (17.30 h), i la jornada es tancarà dilluns amb l'Aston Villa - Newcastle (21 h).\nEl Liverpool no falla i ja li treu 11 punts al Manchester City\nL’estratègia de la qualitat


Hipoteràpia | apasa.org\nAquest treball, pretén ser una activitat més, encaminat a assolir la màxima premissa, que sempre estar tant present en l’atenció que dediquem a les persones del nostre servei: millorar la seva qualitat de vida. El cavall o el poni serà un element mediador que ha de facilitar, a les persones amb discapacitat intel·lectual, un augment en les seves potencialitats, aportant-los-hi beneficis psíquics, físics i socials. Aquesta activitat pot ser de gran ajuda per potenciar les estratègies d’atenció més convencionals.\nObjectius de l’equinoteràpia\nFomentar Benestar emocional: tot el treball de relació amb el poni o cavall, posa en funcionament la intel·ligència emocional. Aquesta relació amb l’animal comporta que la persona ho faci amb una conducta adequada. A més, el vincle afectiu que es crea pot ser un element potencialment favorable per millorar les relacions afectiu emocionals entre els iguals.\nFomentar la Interacció: el poni o el cavall augmenta l’interès de relació i comunicació de la persona. Es converteix en un una font de coneixement, de plaer i d’entreteniment.\nPotenciar la integració sensorial: Permet treballar els diferents sistemes sensorials amb el poni i els diferents carruatges. Millora l’estimulació vestibular, tàctil, propioceptiva, visual i auditiva.\nPotenciar capacitats físiques i psíquiques: Per portar a terme aquest objectiu fem ús de tres característiques fonamentals que ens aporta el cavall i que són les següents\nTransmissió del calor corporal: la temperatura del cavall és de 38º i quan està en moviment pot augmentar.\n-El moviment suau del cavall conjuntament amb la temperatura, proporciona sensacions de benestar i de relaxació.\nTransmissió d’impulsos rítmics: el pas del cavall genera una gran quantitat d’impulsos (90 a 100 per minut) al genet.\n-Aquest moviment estimula tot una sèrie d’automatismes molt important manteniment de la postura.\n-Aquest principi a nivell psicoterapèutic potencia la percepció corporal de la persona.\nPatró de locomoció tridimensional: la persona amb mobilitat reduïda, el patró que es fa servir per a la marxa.\n-Aquesta característica et permet treballar totes les disfuncions neuromotrius que afecten a la deambulació.


ALIMENTACIÓ SALUDABLE EN L’ADULT. VI EDICIÓ - ÀGORA\n18/01/2022 ( Inscripcions obertes ).\nActivitat acreditada pel Consell Català de Formació Continuada de les Professions Sanitàries - Comisión de Formación Continuada del Sistema Nacional de Salud amb 2.4 crèdits d'aprofitament\nDel 18 de gener al 31 de març del 2022\ndel 20/11/2021 al 18/01/2022\nL’envelliment de la població és un dels reptes fonamentals de la nostra societat i específicament dels professionals sanitaris. Al nostre país, l’esperança de vida ja és de 85,6 anys en dones i de 80 en homes.\nEl repte a què ens enfrontem és com aconseguir un envelliment actiu en l’esfera personal, social i afectiva de les persones grans. Per això, cal una visió completa i positiva de l’envelliment que tingui en compte les àmplies necessitats de la gent gran i les oportunitats de millorar la seva salut.\nAquesta visió està liderada per la política però també la cadena assistencial té a les mans la capacitat d’influir i contribuir activament a un envelliment en el qual coexisteixin aspectes tan importants com la sensació de seguretat, la resiliència o capacitat d’adaptar-se als desafiaments que presenta la vida. I tot això, en paral·lel a la presència o no de malaltia.\nLa farmàcia és un punt de referència i de consell indispensable i de gran valor, tant per als sèniors com per a les persones que en tenen cura, no només en relació a la medicació sinó també en relació a àrees com la higiene, l’alimentació i la nutrició, la mobilitat o la incontinència, aspectes fonamentals i decisius per a la qualitat de vida de cada dia de la persona gran.\nComprendre la importància del seguiment de la dieta mediterrània i d’hàbits saludables en les diferents etapes de la vida\nReconèixer els canvis fisiològics associats a l’envelliment i els requeriments nutricionals necessaris per satisfer les necessitats de l’organisme\nFer una valoració de l’estat nutricional a través de les diferents eines: l’entrevista clínica i els tests\nRecomanar una dieta saludable a partir de guies i recomanacions (Piràmides, Plat Saludable)\nSaber resoldre les consultes nutricionals més freqüents a la farmàcia: obesitat i sobrepès, pèrdua de pes, restrenyiment, diarrea, dislipèmies, diabetis mellitus, menopausa, preparacions per a una colonoscòpia\nAconsellar els complements nutricionals i la suplementació en aquelles situacions que ho necessitin\nRecomanar exercici físic en diferents etapes de la vida\nDominar les claus del coaching nutricional amb l’objectiu d’ajudar a modificar els hàbits\nContinguts interactius a seguir a través de IPADE, mòbils o PC\nVídeos pedagògics i testimonials\nExercicis i activitats pràctiques amb el seguiment d’un tutor expert\nResolució de casos com a guia d’aprenentatge\nSeguiment i suport de la participació dels alumnes\nEstudi individual dels continguts teòrics amb l’ajuda d’un tutor al qual l’alumne ??planteja dubtes i consultes i la participació en activitats col·laboratives a l’aula.\nDieta mentre ens fem grans\nEl paper del farmacèutic\nDeterminació de perfils: a qui ens adrecem?\nL’alimentació com a eina de prevenció\nCanvis psicològics i socioeconòmics\nCanvis en las necessitats nutricionals\nValoració de l’estat nutricional. Eines (tests, preguntes clau) per valorar l’estat nutricional\nAportació nutricional a partir de la dieta+ Piràmide Dieta Mediterrània/Piràmide SENC\nCaracterístiques nutricionals dels aliments\nRecomanacions per a una dieta variada i equilibrada. Menús, menús d’ingesta de proteïnes, racions\nConsells culinaris i de cocció, hàbits de compra, horaris àpats, etc.\nConsells per a una hidratació correcta\nModificació de la dieta davant situacions de consulta freqüent.\nEines per a valorar hàbits d’alimentació\nMites sobre la alimentació de la gent gran\nComplementació i suplementació\nQuan i per què complementar en adults sans?\nComplements i suplements.\nImportància de l’activitat física i del descans\nMites sobre l’activitat física\nRecomanacions en funció dels diferents perfils\nFoment del canvi d’hàbits\nClaus per a un coaching nutricional correcte\nIdentificació de perfils\nBach, Anna, farmacèutica, doctora en salut pública nutricional, professora dels Estudis de Ciències de la Salut de la UOC i vocal d’Alimentació i Nutrició del COF de Barcelona\nIzquierdo, Maria, professora de nutrició i ciències de l’alimentació, coordinadora del programa de doctorat “Alimentación y Nutrición” de la Universitat de Barcelona\nLópez-Ybarra, Rocío, farmacèutica comunitària, titular de la Farmàcia Guarc, Esparreguera, Barcelona\nParé, Anna, farmacèutica, dietista i nutricionista, membre de la vocalia d’Alimentació i Nutrició del COF de Barcelona


COSTERS DEL SEGRE, VINS AMB CARÀCTER\nEl caràcter interior, allunyat del mar, ha fet que durant segles l’àrea estigués apartada de les vies de comercialització, resultant uns vins amb personalitat pròpia i diferenciada.\nUna D.O innovadora en les varietats de raïm i en els mètodes de producció. Va ser el primer lloc de Catalunya on es van introduir les varietats de cabernet sauvignon, merlot i chardonnay, al costat de les varietats autòctones, i es van adoptar les tècniques californianes de vinificació.\nL’any 1983: en Jaume Siurana, director de l’Incavi, i en Manuel Raventós Artes, director general de Codorniu i del Celler de Raimat, varen considerar que l’excel·lent qualitat vitivinícola de les comarques lleidatanes i la tradició de zona calia que fos vetllada per un consell regulador a la vegada que liderés la promoció de la regió. I d’aquí en sorgeix la DO Costers del Segre.\nAmb el macabeu i l’ull de llebre com a varietats insígnies, a la D.O es produeixen vins frescos, amb continentalitat i una elevada intensitat colorant. És l’única DO catalana que té un clima continental fred i contrastos tèrmics forts, fet que li permet elaborar vins molt aromàtics i amb personalitat.


Eva Wutti i Carles Montllor triomfen a la Mitja Marató Costa BCN Maresme | Ràdio Calella Televisió\nAmb tots els dorsals esgotats i amb prop d’un miler de corredors, avui s’ha disputat la Mitja Marató Costa Barcelona Maresme que ha resultat amb el triomf de l’austríaca i calellenca Eva Wutti i del català Carles Montllor.\nLa competició que ha transcorregut pel circuit habitual que passa per Calella, Pineda, Santa Susanna i Malgrat ha funcionat amb plena normalitat i amb un clima que tal com ha destacat el guanyador masculí Carles Montllor “Ha estat favorable i ha permès córrer molt bé”.\nPel que fa a la prova, en categoria masculina, Montllor ha estat el clar guanyador amb un temps d’1:07:40 després d’escapar-se a partir del setè quilòmetre, fet que l’ha portat a guanyar la cursa amb certa comoditat i amb un avantatge de prop de dos minuts i mig respecte del segon classificat, Mostafa Benslimane qui ha fet una marca d’1:10:00, Mohamed El Ghazouany ha ocupat el tercer caixó del podi amb un temps d’1:10:41.\nPel que fa a l’atletisme local, el calellenc Sergi Ariaca ha arribat en 19a posició.\nEn la competició femenina ha estat Eva Wutti qui s’ha emportat la victòria, amb una marca d’1:16:44 per davant d’Encarna Nuñez qui ha estat la segona classificada amb un temps d’1:20:19, mentre que Elisa Melilli ha tancat les posicions de podi amb una marca d’1:20:36.\nAquesta edició de la Mitja Marató Costa BCN Maresme deixa molt bones marques tant en categoria masculina com femenina, amb temps que baixen de l’hora deu i sobradament de l’hora vint respectivament. Uns bons resultats que s’han obtingut tot i la difícil preparació ocasionada per la Covid, tal com han assegurat tant Montllor com Wutti.\nSegüent El sènior femení del CB Calella segueix guanyant rodatge\nAnterior La UEHC tanca la pretemporada amb bones sensacions físiques


Ajuntament de Vilassar de Dalt/El Centre obert comença el curs\nData i hora oficials: 28/01/2022 00:08\nEl Centre obert comença el curs\nÚltima revisió 20-10-2021 09:20\nLa setmana del 20 de setembre el centre obert de Vilassar de Dalt va tornar a iniciar la seva activitat després de les vacances d’estiu, durant les quals es va realitzar, conjuntament amb l'àrea de Joventut, el casal d’estiu adreçat a pre-adolescents i adolescents.\nAquest curs 21/22 el Centre Obert ha començat amb 25 menors oferint activitat de dilluns a divendres. Els dilluns i dimecres s’atenen alumnes de segon, tercer i quart d'ESO. Mentre que els dimarts i dijous estan adreçats a alumnat de cinquè, sisè de Primària i 1r d'ESO. Aquesta distribució facilita el treball en petits grups per oferir una atenció més personalitzada. Els divendres està obert a tots els grups. Per altra banda, aquest curs s’estan reformulant les activitats, intentant oferir-ne de noves, de caire lúdicoesportiu conjuntament amb l’Àrea de joventut i l'Espai jove.\nAquestes són les properes activitats del Centre Obert per aquest curs:\n25 d'octubre / 19.00 h: Taller de pares i mares sobre com respondre a les necessitats dels seus fills i filles durant l'etapa adolescent\n29 d'octubre: Fira de Castanyada / Halloween a prtir de les 16.30 h. als jardins de Can pons, oberta al públic.\n6 de novembre: Sortida de tot el dia al Tibidabo amb l’Àrea de Joventut. Oberta al públic, amb reserva prèvia.\nSetmana del 25 de novembre: Treballem per l'erradicació de la Violència vers les Dones.\nSetmana del 22 de desembre: Activitats de Nadal per determinar.\nEl Centre Obert / Servei d’intervenció socioeducativa és un servei adreçat a infants i joves del municipi de 10 a 17 anys que necessiten suport socioeducatiu a través de l'educació no formal, especialment als que es troben en situacions de vulnerabilitat social que actua fora de l’horari escolar. Adreçat a menors i famílies derivades pels Serveis Socials Municipals, el Centre Obert ofereix un espai d’acolliment i convivència, activitats educatives i de lleure, suport a l’aprenentatge, educació emocional, promoció d'hàbits saludables, participació al poble i la comunitat, acompanyament familiar en el procés educatiu dels fills/filles, atenció individualitzada i de grup.\nSílvia Domènech Pou, Directora del Centre Obert Vilassar de Dalt i Educadora social\nFrancesc Rangel Rocamora, Educador Centre Obert\n93 753 00 08\ncentreobert@vilassardedalt.cat / domenechps@vilassardedalt.cat\nMatins de dimarts a divendres i tardes de dilluns, dimecres i dijous (visites concertades)\nCamí de Can Pons, 21-27.


LGTBI. Il·lustració: Joan Mundet\nDeclaració institucional de la Diputació del 28 de Juny: Dia per l’Alliberament de lesbianes, gais, transsexuals, bisexuals i intersexuals.\nEn els darrers anys, el marc legal en defensa dels drets de les persones Lesbianes, Gais, Bisexuals, Transsexuals i Intersexuals (LGBTI) s’ha ampliat significativament. Però no sempre, aquest increment ha anat acompanyat de la plena acceptació social i\nencara ara es produeixen situacions de discriminació o violències relacionades amb l’orientació o orientació sexual de les persones. Per això és important que commemorem les diades de lluita internacionals, com el 17 de maig i 28 de juny, per reivindicar i reconèixer les múltiples formes de viure les relacions sexuals i afectives i les diferents identitats de gènere existents.\nEl 17 maig, Dia Internacional contra la LGTBIFÒBIA, commemorem que\nl’Assemblea General de l’Organització Mundial de la Salut (OMS) va decidir retirar l’homosexualitat del llistat de malalties mentals l’any 1990.\nSegons les dades de l’any 2017 que ofereix l’Associació Internacional de\nLesbianes, Gais, Trans i Intersex (ILGA), només 9 països del món mencionaven explícitament l’orientació sexual com un motiu protegit de la discriminació en les seves lleis fonamentals; tant sols 39 països tenien lleis que abordaven la incitació a l’odi per motius d’orientació sexual; únicament 28 països reconeixien la unió civil entre persones del mateix sexe; i, només 27 estats de l’ONU permeten l’adopció per a mares i pares homosexuals. És evident, doncs, que hi ha molt camí encara per recórrer.\nCal posar en valor que gràcies a la força de la societat civil i del moviment associatiu es continua avançant en les reivindicacions de drets i de realitats, i posant sobre la taula la necessitat de fer-los efectius. Va ser arrel d’aquesta llarga reivindicació que es va poder aprovar al Parlament de Catalunya, l’octubre de l’any 2014, La Llei 11/2014, del 10 d’octubre, per a garantir els drets de lesbianes, gais, bisexuals, transgèneres i intersexuals i per erradicar l’homofòbia, la bifòbia i la transfòbia, considerada una normativa pionera a nivell mundial. Entre els reptes que planteja hi ha el desenvolupament de polítiques d’igualtat LGTBI en l’àmbit local, respectant la diversitat afectiva-sexual i de gènere a les ciutats i pobles, i dissenyant polítiques públiques més inclusives per poder així respectar la diversitat de les persones que hi conviuen.


Etnogènesi (del grec antic εθνογένεσις, al seu torn format per ethnos ['ètnia', 'nació'] + génesis ['naixement']) és el procés mitjançant el qual un grup d'éssers humans passa a ser considerat com a ètnicament diferent.\nAlguns pobles que es consideraven extints han iniciat un procés d'etnogènesi. En aquest cas es tracta de la recerca del seu reconeixement com a grups socioculturals diferents. Al nord-est del Brasil molts grups indígenes actuals tenen el seu origen en la fusió de grups ètnics diferents amb llengües diferents, entre ells hi ha els karirí-xukurú, els karirí-Xoco o els atikum.\nEnfocament identitari sobre els processos etnogenètics[modifica]\n↑ «etnogènesi». Gran Enciclopèdia Catalana. Barcelona: Grup Enciclopèdia Catalana.\nDe migracions i establiments a l'Europa d'abans de l'any 1000. La Catalunya abans de Catalunya\nObtingut de «https://ca.wikipedia.org/w/index.php?title=Etnogènesi&oldid=29061392»\nLa pàgina va ser modificada per darrera vegada el 1 gen 2022 a les 11:50.


Ajudes per a oferir l’esport als centres - Jove i Menut - El Periódico Mediterráneo\nAjudes per a oferir l’esport als centres\nLa realització de projectes esportius que promouen l’esport, l’activitat física i la salut fora de l’horari lectiu, i que estiguen integrats en el projecte educatiu de centre durant el curs actual, seran l’objectiu de les ajudes convocades per la Conselleria d’Educació, Investigació, Cultura i Esport i que van dirigides a centres educatius.\nPer a fomentar i impulsar aquestes activitats, així com la contractació de tècnics qualificats, la Generalitat destinarà 470.000 euros, la qual cosa suposa incrementar en un 88 % les ajudes concedides l’any passat (de 250.000 euros a 470.000 euros). Els centres interessats podran presentar les seues sol·licituds fins al 31 de gener.\nPodran sol·licitar les ajudes els centres educatius no universitaris sostinguts amb fons públics que impartisquen Educació Primària i Secundària. Conselleria destinarà als centres públics 370.000 euros i als centres concertats, un total de 100.000 euros.\nL’objectiu de les ajudes és implantar programes d’esport, com a garantia per a la formació integral dels joves, ja que des de la Conselleria s’aposta per la pràctica esportiva com una de les eines més eficaces per al desenvolupament dels escolars, la millora de la salut, la lluita contra el sedentarisme i el sobrepés, la formació en hàbits de vida saludables i l’educació en valors.\nL’any passat van participar en el programa un total de 179 centres educatius, 30 de Castelló.


1ª Lectura (2S 7,1-5.8b-12.14a.16): Quan el rei David s'hagué traslladat al seu palau, després que el Senyor l'hagué deixat en pau de tots els enemics que tenia al voltant, digué al profeta Natan: «Mira, jo visc en un palau de cedre, mentre l'arca de Déu està en un envelat». Natan digué al rei: «Ves, fes tot el que es proposi el teu cor; tens amb tu el Senyor».\nPerò aquella nit Natan rebé aquesta paraula del Senyor: «Ves, digues a David, el meu servent: Això diu el Senyor: Tu m'has de fer un casal per a residir-hi? Jo t'he pres del clos del ramat, de guardar les ovelles i les cabres, per fer-te cap del meu poble Israel. He estat amb tu en totes les campanyes que has emprès, he derrotat els teus enemics i t'he donat una anomenada com la dels més famosos de la terra. He destinat un lloc per al meu poble Israel, l'hi he plantat perquè hi visqui sense por, i no l'oprimiran més els perversos com ho havien fet abans, durant el temps en què vaig enviar jutges per governar Israel, el meu poble. A tu, et deixaré en pau de tots els teus enemics. I ara el Senyor t'anuncia que et farà un casal. Quan t'arribarà l'hora de reposar amb els teus pares et donaré per successor un descendent, sortit de les teves entranyes, i consolidaré el seu regne. Jo li seré pare, i ell serà per a mi un fill. El teu casal, la teva dinastia, es perpetuarà davant meu, el teu tron es mantindrà per sempre».\nHe fet aliança amb els meus elegits, jurant a David el meu servent: «T'he creat per sempre una dinastia, mantindré per tots els segles el teu tron».\nEll em dirà: «Sou el meu pare, el meu Déu i la roca que em salva». Mantindré per sempre el meu amor, la meva aliança amb ell serà perpètua.\n2ª Lectura (Rm 16,25-27): Germans: Glòria a aquell qui té el poder de confirmar-vos en la bona nova que us anuncio, en allò que proclamem de Jesucrist, que és la revelació del pla de Déu, amagat en el silenci dels segles, però que ara ha sortit a la llum, per la decisió del Déu etern, d'acord amb els escrits profètics, i ha estat posat a l'abast de tots els pobles, perquè siguin obedients a la fe. Déu és l'únic ple de saviesa. Glòria a ell eternament per Jesucrist. Amén.\nVersicle abans de l'Evangeli (Lc 1,38): Al·leluia. Soc l'esclava del Senyor: que es compleixin en mi les teves paraules. Al·leluia.\nAvui, l'Evangeli té el to d'un conte popular. Les rondalles s'enceten així: «Una vegada hi havia...», es presenten personatges, època, lloc i tema. Aquest arribarà al punt àlgid, amb el nus de la narració; finalment hi ha el desenllaç.\nSant Lluc, semblantment, ens conta, amb to popular i entenedor, la història més gran. Presenta, no una narració creada per la imaginació, sinó una realitat teixida pel mateix Déu, amb col·laboració humana. El punt àlgid és: «Tindràs un fill i li posaràs el nom de Jesús» (Lc 1,31).\nAquest missatge ens diu que Nadal és a prop. Maria ens n'obrirà la porta amb la seva col·laboració a l'obra de Déu. La humil noia de Natzaret escolta astorada l'anunci de l'Àngel. Precisament pregava que Déu enviés aviat l'Ungit, per a salvar el món. Poc s'ho imaginava, en el seu capteniment modest, que Déu l'escollia justament a Ella, per a realitzar els seus plans.\nMaria viu uns moments tensos, dramàtics, en el seu cor: era i volia romandre verge; Déu ara li proposa una maternitat. Maria no ho entén: «Com serà això?» (Lc 1,34), pregunta. L'Àngel li diu que virginitat i maternitat no es contradiuen, sinó que, per la força de l'Esperit Sant, s'integren perfectament. No és que Ella ara ho entengui gaire més. Però ja en té prou, car el prodigi serà obra de Déu: «A Déu no li és impossible» (Lc 1,37). Per això respon: «Que es compleixin en mi les teves paraules» (Lc 1,38). Que es compleixin! Faci's! Fiat! Sí. Total acceptació de la Voluntat de Déu, mig a les palpentes, però sense condicions.\nEn aquell instant mateix, «la Paraula es féu home i habità entre nosaltres!» (Jn 1,14). Aquell conte popular esdevé ensems la realitat més divina i més humana. Pau VI escrigué l'any 1974: «En Maria hi veiem la resposta que Déu dóna al misteri de l'home; i la pregunta que l'home fa sobre Déu i la pròpia vida».


05.05.17 - 22H\nGenere: Drama misteri - Duracio: 116 Minuts\nDireccio: Denis Villeneuve (Usa 2016)\nInterpretacio: Andy Adams, Jeremy Reiner\nL'arribada és un provocador thriller de ciència ficció del lloat director Denis Villeneuve ("Sicari", "Presoners"). Quan unes misterioses naus espacials aterren per tot el planeta, es crea un equip d'elit, encapçalat per l'experta lingüista Louise Banks (Amy Adams), per a investigar. Mentre la humanitat es precipita cap a una guerra mundial, Banks i el seu equip s'esforcen contrarellotge per aconseguir respostes i, per a obtenir-les, correrà un risc que podria posar en perill la seua vida i, possiblement, a tota la humanitat.\n12.01.18 - 22H\nGenere: Drama - Duracio: 108 minuts\nDireccio: Isabel Coixet\nInterpretacio: Emili Mortimer, Patricia Clarson\nA la fi dels anys 50 Florence Green decideix fer realitat un dels seus majors somnis: abandonar Londres i obrir una petita llibreria en un poble de la costa britànica. Però per a la seva sorpresa, aquesta decisió deslligarà tot tipus de reaccions entre els habitants de la localitat.\n13.12.13 - 22h\nGenere: Drama Romàntic - Duracio: 124 minuts\nDireccio: Guisepe Tornatore (ITA, 2013)\nInterpretacio: Goffrey Rush, Jim Struges Donald Sutheland\nVirgil Oldman és un home solitari, un excèntric expert en art i agent de subastes, molt apreciat i conegut arreu del món. La seva vida transcorre al marge de qualsevol sentiment afectiu fins que coneix a una bella i misteriosa jove que li encarrega taxar i vendre les obres d'art heretades dels seus pares. L'aparició d'aquesta jove, que pateix d'una estranya malaltia psicològica que la manté aïllada del món, transformarà per sempre la vida de Virgil.\n17.02.17 - 22H\nGenere: Drama Biopic - Duracio: 100 minuts\nDireccio: Albert Serra\nInterpretacio: Jean Pierre Leaud\nLa decadència física que portarà a la mort a Lluís XIV comença el 10 d'agost de 1715. De retorn d'una cacera el rei comença a sentir un dolor molt agut a la cama. Quinze dies més tard, ja està postrat al llit. Aquest és l'inici d'una mort lenta, envoltat dels seus fidels seguidors a la cambra reial.


El món aposta pel tramvia, no pel negacionisme - Jornal.cat - Blogs de Jornal.cat\nEl tramvia metropolità de la Diagonal està molt més estudiat que qualsevol altra infraestructura del transport prèvia; el que els seus opositors pretenen és la paràlisi per l’anàlisi. Després d’haver-se invertit milers de milions d’euros en autovies amb peatges a l’ombra, túnels de metro\no línies d’alta velocitat, un grup d’economistes ha posat el seu focus en la infraestructura més estudiada i justificada de la nostra història recent, el tramvia de la Diagonal (105-195 M€). Quan un grup de pressió vol paralitzar un projecte per raons polítiques sense dir-ho, una opció\nfreqüent és demanar més i més estudis, pretenent crear un estat d’opinió sobre la opinió pública d’improvisació o mala praxis per part de l’administració pública. A la pàgina web independent urbanrail.net i railwaygazzete.com es pot observar com el tramvia, lluny de ser una moda, és una realitat creixent al transport públic urbà de tot el món, a ciutats grans i mitjanes. La setmana passada representants de diverses ciutats van venir a Barcelona a donar testimoni del bon binomi tramvia i ciutat pel que fa la qualitat de l’aire i el comerç. Però res d’això no ha estat inconvenient per a què el grup municipal Demòcrata (antiga CiU) de l’Ajuntament de Barcelona ha presentat uns estudis que qüestionen abastament els treballs realitzats pel Govern municipal sobre l’enllaç dels tramvies metropolitans. Des de fa 7 anys, el grup Demòcrata de Barcelona, liderat per Xavier Trias i Joaquim Forn, tracta d’impedir la connexió dels tramvies tot i estar aprovats per l’Autoritat del Transport Metropolità des de l’any 2001.\nLa PTP troba convenient compartir amb l’opinió pública una reflexió sobre el significat dels estudis cost-benefici als projectes en general, incorporada com a annex a aquest document, i uns quants aclariments sobre les dades qüestionades dels estudis oficials de la Diagonal en\nparticular, enumerats a continuació:\nLa captació de la demanda és excel·lent fins i tot en les previsions més pessimistes. El Trambaix i Trambesòs, amb 85.000i viatgers diaris, ja han captat més demanda que la nova línia 9 del Metro i estan a la franja alta de demanda dels nous tramvies europeus. La interconnexió de xarxes aportaria una demanda extraordinària, ja sigui amb les previsions pessimistes (70.000 viatgers) com les oficials (118.000 viatgers). Es tracta del projecte d’electrificació de mobilitat més important que pot executar Catalunya amb menys inversió i terminis, no només pel fet d’electrificar viatges que actualment es fan amb vehicles dièsel, sinó pel fet d’incrementar la capacitat i quota de mercat del transport públic. Amb només 105 M€ inicials, cap pla renove de vehicles privats o cap ampliació del metro pot assolir una captació de la demanda cap al transport elèctric d’aquesta magnitud. Una eventual electrificació de la flota d’autobús -un cop superats els esculls d’autonomia- tampoc no\nincrementaria significativament la demanda al sistema de transport públic per sí sola, i en qualsevol cas no seria contradictòria amb la inversió tramviaire. El tramvia, a més de millorar el transport públic entre nou municipis sobre el carrer més important de Barcelona sense metro ni tren, permet un funcionament més eficient del sistema d’autobusos actual i un nou esquema de prioritats a la via pública. Resulta sorprenent que es pugui desenvolupar una teoria economicista contrària a un projecte tan eficient en termes d’inversió i avantatges per al transport públic metropolità.\n2. Els economistes i polítics crítics amb els ECB oficials de la Diagonal no han afrontat el més important de l’assumpte, la necessitat d’incrementar la capacitat del transport públic transversal barceloní a curt i llarg termini. Els ECB oficials de la Diagonal han calculat la demanda per als tres primers anys de la nova infraestructura, ja que fer-ho per a més temps és molt incert. Però fins i tot amb una demanda a tres anys que justifica per sí mateixa un tramvia, no per això cal deixar de tenir en compte que la utilitat de la línia durarà moltes dècades o fins i tot segles, i com a infraestructura ferroviària tindrà capacitat de fer créixer la demanda a un baix cost marginal. A títol d’exemple, quan es va iniciar la construcció de la línia 1 del metro el 1922 Barcelona tenia la meitat de població que ara, i els seus trens eren la meitat de grans que ara i passaven a la meitat de freqüència actual. Avui la línia segueix funcionant, 92 anys després, sense cap modificació d’infraestructura substancial. El mateix passa amb alguns tramvies europeus, com la línia 6-4 del tramvia de Budapest, amb 67 anys. Amb unes línies 1 i 5 del metro barceloní properes al col·lapse resulta curiós que alguns economistes trobin injustificable econòmicament no ampliar la capacitat dels sistemes ferroviaris urbans de la ciutat (línia 9 i 10 i tramvies).\n3. Com resulta obvi, l’autobús elèctric és una millora ambiental respecte la tracció dièsel, però no aporta solució de capacitat o rapidesa del transport públic de la Diagonal esmentats anteriorment. Caldria preguntar-se per què es reclama l’autobús elèctric a la Diagonal i no als processos generals de compra i renovació de la flota de TMB.\n4. Ni els ECB oficials ni les crítiques a les seves metodologies aborden els beneficis de reubicar els autobusos avui retinguts a la congestió de la Diagonal (6-8 km/h). De fet neguen aquesta operació amb una visió apocalíptica dels semàfors. En canvi la PTP ha estudiat que 75 autobusosii (pràcticament el 9% de la flota que TMB posa en marxa a l’hora punta) podria beneficiar-se de millores en velocitat comercial pel sol fet de sortir del tram central de la Diagonal i desviar-se per altres carrers de l’Eixample menys congestionats, reforçant alhora la Nova Xarxa Bus a tots els barris. El recorregut alliberat d’aquests autobusos generaria un excedent de 2 milions d’euros anuals per dedicar a millorar la xarxa a altres barris més necessitats.\n5. L’apocalipsi semafòrica del tram central de la Diagonal està poc o gens justificada tècnicament. Els estudis del RACC ja van modelar un trànsit caòtic amb unes hipòtesis de partida incorrectes: canviaven els sentits de circulació d’alguns carreres sense optimitzar les fases semafòriques prèvies i actuaven sobre un nombre limitat de cruïlles. Però a la realitat quan es fan modificacions viàries importants, com la reforma de Glòries, cal actuar sobre centenars de cruïlles sincronitzades i gairebé mai s’actua localment. En segon lloc cal recordar que el tramvia no disposa prioritat semafòrica absoluta a la Diagonal, sinó que s’ajusta a una ona verda predeterminada pels plans de trànsit generals de la ciutat, amb cicles de 96 segons no modificables. L’únic que pot fer el tramvia és allargar 2 o 3 segons les franges de verd. La PTP ha elaborat un vídeo on es demostra que el tramvia és el mitjà de transport que menys temps de verd necessita per transportar més persones i per tant el que menys impactes negatius generaria sobre l’Eixample o sobre la xarxa d’autobusos.\nLa nova xarxa bus planteja nous transbordaments a tota Barcelona però a alguns només els preocupen aquells en què hi ha implicat el futur tramvia. Quan es va aprovar la Nova Xarxa Bus al plenari municipal de BCN es va acordar que la ciutat tindria 28 eixos de transport públic d’alta freqüència sobre els quals seria fàcil transbordar, amb l’objectiu d’afavorir la usabilitat de la xarxa en totes direccions. A la Diagonal es va preveure una línia de bus D30 que queda substituïda i millorada per la interconnexió tramviaire, que dóna més capacitat i rapidesa i servei a 9 municipis metropolitans. Però pel que sembla, els crítics amb el tramvia menystenen la supressió de transbordaments metropolitans dins l’eix de la Diagonal i consideren molt perjudicial la creació de transbordaments entre línies d’alta freqüència sota el concepte aprovat de Nova Xarxa Bus.\n7. Que als 3 primers anys la principal demanda del futur tramvia sigui captada a l’autobús no és negatiu, ja que implica millorar les condicions del transport públic dels soferts usuaris actuals, condemnats a viatjar enllaunats a 8 km/h o menys en hora punta. De fet, que durant els tres primers anys la principal demanda ja existeixi avui en dia al bus és una garantia d’èxit del projecte, perquè demostra que s’inverteix en corredors on la demana ho justifica i on cal ampliar les prestacions de capacitat i rapidesa. És un cas similar al tram central de la línia 9 i 10 del metro quan capti usuaris de les congestionades línies 1 i 5 de metro.\n8. Que als primers anys la demanda captada al vehicle privat pel futur tramvia només sigui de l’ordre del 10% de la total és un aspecte purament metodològic. La captació al vehicle privat dels ECB només ha tingut en compte millores al transport públic.\n9. Els crítics amb els ECB menystenen la demanda induïda associada a un projecte de transport públic. La demanda induïda és aquella que abans no es produïa amb altres modes de transport sobre un mateix corredor. Des del nostre punt de vista la demanda induïda no és negativa perquè és aquella que es crea per la millora de l’accessibilitat de les activitats urbanes al voltant del transport públic, i pot procedir també del vehicle privat d’altres corredors.\n10. Dels dos punts anteriors es desprèn que hi ha un cert negacionisme sobre el canvi modal: “els cotxes seguiran passant per altres carrers de l’Eixample i es col·lapsarà tot”. Aquesta és una idea molt estesa i que contrasta amb l’evolució real de la ciutat: a mesura que s’ha anat creant oferta de mobilitat sostenible i reduint o tarifant l’espai per al cotxe, el transport públic ha guanyat usuaris i ha baixat el trànsit.\n11. Amb la instal·lació del tramvia, el tram central de la Diagonal guanyarà mobilitat (nombre de persones per hora) al mateix temps que reduirà el trànsit (nombre de vehicles per hora).\n12. Sobre les emissions de la construcció d’infraestructura i material mòbil, no considerats a l’ECB oficial i molt reivindicats pels detractors del tramvia, convé fer dues puntualitzacions importants:\nL’energia emprada en la construcció d’un tramvia de 40 tones té el mateix ordre de magnitud que la necessària per construir tres autobusos estàndard de 13 tones en termes energètics relatius, amb aproximadament 80-90 MJ/kgiii. Però si comptem la superior vida útil dels vehicles i les seves capacitats, resulta que la petjada ecològica de la construcció dels tramvies, amb 8 kJ/plaça-km, és molt menor a la dels autobusos,\nLes diferències entre el cost energètic de reformar la Diagonal amb o sense carrils sobre una plataforma del transport públic són negligibles. Cal recordar que les reformes urbanístiques més econòmiques no són sempre les millors. La reforma de la Diagonal efectuada entre Francesc Macià i Pg. de Gràcia amb un cost de 20 M€ sufragats íntegrament per l’Ajuntament durant el mandat de Xavier Trias, no va implicar cap millora del transport públic i no hauria superat el rigor de cap estudi cost- benefici. Cal canviar aquest model.\n13. Les possibles reduccions d’ingressos de TMB per la remodelació del servei de bus han de ser considerades al sí de l’ATM i no de manera aïllada per operador. El conveni col·lectiu dels treballadors d’autobús, recentment aprovat, preveu el manteniment dels llocs de treball tot i la pèrdua de demanda que les ampliacions ferroviàries del tramvia o la línia 9 i 10 poden provocar sobre l’autobús. Això implica que el servei de bus mantindrà les despeses modificant recorreguts per carrers que possiblement donin menys ingressos que la Diagonal. Al mateix temps el tramvia serà molt menys deficitari que a l’actualitat. Com que el dèficit que s’ha d’eixugar és el global del sistema i no el d’una sola empresa, les\npossibles noves necessitats econòmiques per millorar el transport públic s’haurien de resoldre al sí de l’ATM. Cal recordar també que l’Ajuntament de Barcelona ha optat per fer una construcció pública de la infraestructura del tramvia, en comptes del model privatitzat de 2001.


Escola Decroly de Barcelona - Celebrem la castanyada\nPer celebrar la castanyada, els nens i nenes de Jardí d’infants hem estat cantant moltes cançons, hem ballat i hem fet uns treballs molt bonics.\nDivendres passat ens vam trobar tots a la pista per rebre les titelles que ens volien explicar el conte “Castanyes amb banyes”. A que no sabeu què li va passar a la Castanyera? Doncs que va collir cargols pensant que eren castanyes!!! I no entenia perquè li marxaven del cistell!!! Ens vam riure molt i vam passar una tarda molt divertida\nEls més petitons, els nens i nenes de Margarida Muset, hem fet una paperina pintada estampant castanyes i pintura, a dins hi hem posat castanyes fetes amb paper de seda ja que aquests dies les hem estat observant.\nEls nens d’Anna Rubiés, aprofitant que havien sortit carbasses que va portar el Pau en una sorpresa, hem fet unes carbasses amb paper de diari, aigua i farina i després les hem pintat. A dins hi hem posat llegums ja que a la classe tenim una carbassa seca que quan la movem sonen les llavors.\nEls nens i nenes de Valérie Decordes hem fet uns bolets molt bonics ja que també n’hem observat a la classe. Els hem fet amb material de reciclatge: el peu l’hem fet amb rodets de paper de vàter que van sortir a una sorpresa i el barret amb papers de diari. Aquesta estructrura l’hem folrat amb paper maché, després els hem pintat i per acabar, hem fet una base amb fulles seques recollides del pati. Abans d’emportar-nos-els a casa els hem dibuixat amb pinzell.\nA Lola Anglada hem fet un quadre amb un arbre amb tinta que havia sortit a la sorpresa.\nLes branques les hem fet bufant la tinta amb canyetes i les fulles fent puntets amb bastonets de les orelles i pintura. Finalment hem decorat el marc fent espirals amb cartolines ja que ens van sortir cargols i hem estat treballant les espirals.\nTotes les classes també hem fet panellets. Els nens i nenes de Margarida Muset i Anna Rubiés per una banda i els nens de Valérie i Lola Anglada per una altra. Ens han quedat boníssims!!!!!!!\nDivendres ens ha vingut a veure la senyora Cucufata que és amiga de la Castanyera i ens ha portat un caramel per cada nen. A la tarda hem ballat i cantat cançons de la castanyada tots junts al pati i després hem berenat castanyes i panellets!!!


mountain bike cross country: IV transcorriol feta a tope!\nIV transcorriol feta a tope!\nAvui ha sigut la pedalada de la transcorriols. He sortit desde el camping (a Solsona) i Callús quedava aprop de alla. Surto d'alla a las 7:30 i a las 8 ja estavem, anem a buscar els dorsals es veia bastanta gent maquina, que tot i aixi a gas i buscar primeres posicions. M'he trobat amb el del equip (Guille). A les 8:30 s'ha donat la sortida seguiem el cotxe fins el cami, he pogut colo·locarme als primers llocs i amb més bones sensacions que mai, normalment les arrancades no son el meu fort. Els primers quilometres anava molt enxufat a la cinquena posició aprox. Fins a l'entrada del primer corriol que una mica més i ja me'n vaig al terra. Resta de la pedalada casi tot corriol aprofitant les pujades i camins amples per apretar a tope, les baixades anava conservant i arriba sencer. Les baixades llargues de corriol es el meu punt feble pero de mica en mica es va millorant, falta una mica de confiança en alguns llocs pero bueno. Satisfet de hvaver baixat per llocs que si ho haguès mirat be...dubto haver baixat. He anat conservant primeres posicions i durant tota la pedalada les cames han respòs molt be. Aixo si més d'una vegada he acabat al terra unes 3-4 vegades, 2 han sigut per no poguerme desenganxar en pujada (el que té intentar pujar llocs impossibles...) i un altre que he fet un recte en un corriol en pendent el manillar ha tocar una branca i cap al terra. Per sort cap caiguda sense consequencies.\nAvituallaments complets tot i que casi no m'he parat, basicament per beure un got/dos de coca cola i seguir. Senyalització bastant bona tot i que en algún punt no es veia massa el corriol. Un recorregut increible en general, unes baixades llarguissimes.\nAl final he quedat entre els 10 primers aprox llastima que no hi ha classificació per saber-ho. A veure si fiquen fotos ja que hi han haguts alguns punts que en feien. En resum un bon entrenament de cara al open de bcn de santa perpetua. I any que ve a tornar-hi que m'ha encantat!\nPublicat per biker10 a 13:44\nEtiquetes de comentaris: IV transcorriol Callús pedalada\ncopa catalana llacuna 2012\nopen bcn st perpetua de mogoda i lliça d'amunt\nfotos transcorriols 2012


El raconet de la cuina: 2012\nPublicat per Laia a 14:59 4 comentaris\nJa sé que la fotografia no dóna idea de la tendresa d'aquesta carn, però us puc ben assegurar que es fonia a la boca de manera deliciosa.\nNomés treure-la de la cassola on ha estat hores i més hores rostint-se al forn, ja es veia que havia quedat al punt, però el moment de tallar-la ha estat la confirmació absoluta: aquest dinar seria una delicia!\nPer fer-la he seguit les indicacions precises i acurades dels amics d' Olleta de verdures.\nElls en van fer molta quantitat, jo només n'he fet una peça d'un quilo d'una llata que em va vendre l'Àlex Castany a la seva parada del Mercat Central de Sabadell. En aquest cas es tractava d'una peça de bou Angus que, com ell explica molt bé a l'entrevista és una carn superba.\nLa propera vegada, segur que n'hi haurà una altra, faré la foto de l'abans i del després.\nProveu de fer aquesta llata, la feina no és excessiva i un cop ho poses al forn a 80º gairebé te n'oblides i vas deixant que es faci molt lentament, molt lentament i el premi és segur.\nPublicat per Laia a 20:28 3 comentaris\nTiramisú de maduixots\nAquestes postres que no són inventades van sorgir l'altra dia parlant de cuina en un curs d'anglès que fem a l'escola. Una de les companyes de classe, la Susanna, va comentar que ella el feia i que estava boníssim! A mi no se m'havia acudit mai ni la possibilitat, però ho vaig trobar una idea excel·lent així que dissabte a la tarda m'hi vaig posar.\nRescatant la recepta clàssica d'un llibre italià del tiramisú, vaig posar coulis de maduixa en comptes de café i licor i vaig barrejar el mascarpone amb maduixots tallats petits. Va quedar un pastís molt bo, millorable com tot, però molt bo.\n250 gr. maduixots tallats petits\nLàmines de pa de pessic o melindros\n250 gr. de maduixots\nPrimer de tot preparem el coulis: tallem els maduixots i els deixem macerar amb una mica de suc de llimona. Hi afegim el sucre glass i ho triturem tot junt. Colar i reservar.\nBarregem els rovells amb el sucre fins blanquejar i a continuació incorporar el mascarpone. Seguir barrejant i afegir-hi els maduixots tallats petits.\nMuntar les clares a punt de neu i incorporar-les a la barreja anterior amb cura.\nMentre agafem els melindros o el pa de pessic, els suquem amb el coulis i els anem disposant en el motllo fent una capa que cobreixi tot el fons. Al damunt posar-hi part de la crema de formatge, una nova capa de melindros i una altra de mascarpone.\nPosar-ho a la nevera i deixar-ho unes hores o d'un dia per l'altre. Abans de servir espolvorejar amb cacau.\nSi el voleu provar i millorar, ja sabeu!\nPublicat per Laia a 10:45 2 comentaris\nEtiquetes de comentaris: maduixes, mascarpone, pastissos, postres\nPer festes, a la Xaro per Nadal i a mi per Reis, ens van regalar el llibre d'en Ferran Adrià "La comida de la familia". La veritat és que quan en vaig sentir parlar les primers vegades, publicitat, vaig pensar que era una altra excusa per treure més suc de la fama del cuiner, però quan el vaig tenir a les mans, vaig quedar captivada.\nRepresenta que són els menús que mengen, que menjaven, els cuiners del Bulli durant la temporada i per tant són menús més o menys asequibles tant a nivell econòmic com d'habilitats culinàries.\nÉs un llibre útil, les receptes són "senzilles", a l'abast de qualsevol sense ingredients complicats ni tècniques difícils, els consells molt útils i les bases del principi del llibre ajuden a organitzar la cuina i el rebost de manera pràctica.\nLes receptes estan força bé i surten, jo n'he provat tres fins ara i totes han resultat bones i fàcils de fer.\nPublicat per Laia a 23:02 0 comentaris\nEtiquetes de comentaris: Llibres cuina\nPASTÍS DE XOCOLATA NEGRE\nCom cada fi d’any vaig tenir convidats a casa i sembla que ja s’ha fet tradició que els postres siguin de xocolata...aquesta vegada vaig fer servir una recepta que feia molt de temps que tenia a pendents, me la va passar el meu amic Enric i va triomfar totalment.\n125 gr. xocolata negre\n90 gr. xocolata negre\n10 gr. Mantega\n20 gr. sucre fi\nTrossejar la xocolata i fondre-la al bany Maria o al microones . Afegir la mantega i barrejar .\nBlanquejar els rovells amb el sucre, muntar les clares a punt de neu i afegir a la barreja de rovells. Després i aboquem la xocolata i la farina i barregem de nou fins a obtenir una crema suau.\nPosem aquesta barreja en un motlle adequat per anar al forn, que tindrem pre-escalfat a 180º i ho deixarem uns 20-25 minuts. Quan estigui cuit el trèiem i el deixem refredar.\nRatlleu la xocolata. Escalfeu la nata fins que arrenqui el bull, retireu del foc i afegir-hi la xocolata. Barrejar fins que tingueu una crema llisa, afegir-hi la mantega i barrejar de nou. Napar el pastís i deixar que refredi i endureixi.\nAdornar amb el sucre fi abans de servir.\nQue vagi de gust i BON ANY A TOTHOM!!!\nPublicat per xaro a 16:40 4 comentaris


tercera.cat: Prèvia-Guia J19\nQuè és un campió d'hivern? I tu m'ho preguntes? Per primer cop en molts anys el campió d'hivern serà proclamat a la tardor. Aquest diumenge sabrem com queda la classificació del grup català de Tercera a l'equador de la temporada. És un moment clau, i les festes ens donaran dues setmanes de foto congelada per a la seva anàlisi. Tots els equips hauran jugat contra tots, i es podran planificar, o reevaluar, els objectius per als cinc últims mesos de competició. Sí, el campionat d'hivern és quelcom simbòlic, però també és un reforç, o una guia, per jutjar com ha anat la primera meitat del camí i plantejar com s'inicia el camí de baixada.\nLa competició camina cap a l'aturada nadalenca // Carles Garcia - Tercera.cat\nAquests són els horaris de la J19, última de la primera volta:\n16h Sabadell B-Europa\n16'30h La Jonquera-Santfeliuenc\n12h Sant Andreu-Pobla Mafumet [en directe a BTV, per TDT o via web]\nAmb aquesta classificació arrencarà la J19:\nDues derrotes als últims quatre partits del Peralada, que amb una victòria se situaria líder abans del partit de l'Olot\nEl Júpiter, que ha sumat 1 punt dels últims 18 possibles, és en descens i té la permanència tres punts per sobre\nEls gris-i-granes són un dels quatre equips que encara no han guanyat fora aquesta temporada\nEl Peralada, en canvi, és l'equip que més punts ha obtingut aquest curs a casa. 24 en 8 partits, amb un balanç més que positiu (8-0-1), 24 gols a favor i només 5 en contra\nEls altempordanesos arriben al matx després de caure contra l'Ascó en l'últim minut de partit (2-1). Un gol des del mig camp del Sòcias deixava els d'Arnau Sala sense coliderat\nEls de La Verneda també van patir un sotrac en el darrer sospir del seu partit. Ángel de la Torre fallava un penal pràcticament sobre la campana i els jupiteristes acabaven empatant contra La Jonquera (1-1)\nEl Peralada viu el seu pitjor moment del curs. Amb una sola victòria en els darrers quatre partits i 4 punts dels últims 12 en joc\nEl Júpiter, pel seu cantó, tornava a sumar després de 5 setmanes perdent\nEl Júpiter buscarà tornar a vèncer en l'inici del Tourmalet // UELaJonquera.net\nDuel al play-off\nEl Vilafranca, que acabarà la volta tercer, encadena tres empats i té 5 punts més que el seu rival en aquesta J19\nL'Ascó, que acabarà la volta quart, allarga la bona dinàmica: encadena 15 partits sense pedre (7v-8e)\nEls penedesencs volen aprofitar la visita dels asconencs per tornar a posar terra per mig amb el quart.\nEls d'Ivan Moreno, que semblen abonats al tercer lloc, tot i el bon paper durant el triangular del triumvirat, volen tornar a mirar amunt recuperant bones sensacions\nEls de Santi Castillejo, en canvi, volen mantenir el bon ritme i colpejar al Penedès per retallar espai i seguir deixant enrere el cinquè classificat\nBones xifres del Vilafranca a casa, amb només una derrota. 20 punts de 17 possibles (6-2-1)\nPitjors registres té l'Ascó a domicili, on ha sucat 12/27 punts i només ha aconseguit guanyar dos partits. Això sí, únicament n'ha perdut un (2-6-1)\nDe fet, els de la Ribera d'Ebre són l'equip que menys partits han perdut fora de casa.\nProva al moment\nEl Terrassa és el primer dels aspirants: és cinquè, però a 5 punts de la zona de play-off\nEl Cerdanyola vencia diumenge passat després de dues derrotes i té per ara 5 punts sobre la zona de descens\nEls egarencs, que no han tret bons números a domicili ja no només en l'inici de curs, sinó durant tot 2016, volen refer-se sumant tres punts a casa.\nA l'Olímpic, els d'Agustín Vacas ho han sumat pràcticament tot. 22 punts de 27 possibles són el resultat de la feina ben feta i la comoditat a casa (7-1-1). Una plaça on només Vilafranca (0-3) i La Jonquera (0-0) hi han sucat\nEls vallesans han recuperar progressivament el seu estat de forma a la lliga. En els últims vuit compromisos només han perdut dos partits, i han sumat la meitat dels punts\nTot i això, en la primera volta, els de Toni Carrillo només han superat dos rivals directes: Sabadell B i Europa\nPel seu cantó, el Terrassa no ha perdut cap partit en els últims sis desplaçaments i ha mantingut a la perfecció la mitjana anglesa (victòria a casa-empat a domicili)\nPer a aquest partit, el Terrassa i els Supporters Gol Nord organitzen una recollida de joguines sota el lema #CapNenSenseJoguines. Una joguina a canvi d'una entrada per veure el partit.\nEl Terrassa vol tancar l'any amb bona nota a casa // Juanma Medina - TerrassaFC\nEl Palamós, sisè a 5 punts del play-off, tanca l'any a casa buscant mantenir-se entre els candidats a lluitar per la quarta plaça\nAl davant un Vilassar de Mar que és penúltim i que rendeix molt millor fora (dues victòries, 10 punts) que a casa (4 punts)\nEls palamosins arriben al duel després de dues ensopegades (1-1 vs Santfeliuenc i 1-0 vs Europa)\nEl Vilassar, en canvi, queia la setmana passada (0-2 vs Granollers), però vencia fa dues jornades (0-1, vs Sant Andreu)\nEls maresmencs són l'únic equip que tancarà la primera volta sense saber què és guanyar a casa, però buscarà eixamplar els seus números a domicili amb una victòria a casa del degà\nLa tasca serà difícil, perquè el Palamós només ha perdut un partit al Nou Municipal aquesta temporada (J13, 0-2 vs Olot).\nEl balanç pels de Joan Màrmol és de 16 punts de 27 possibles (4-4-1)\nEls vilassarencs, han sumat 10/27 a domicili amb un balanç de 2-4-3\nEl Palamós encaixa menys gols a casa que a fora... i el Vilassar en reb menys a domicili que al Xevi Ramon.\nSancionats: Roberto Camacho i el tècnic Manel Moya (Vilassar de Mar)\nEl Vilassar, a prova abans de tancar el 2016 // Félix Sancho\nLa Montañesa tanca el 2016 amb l'últim partit de la J19, esperant retornar al camí positiu després de caure a Cerdanyola\nDues jornades seguides puntuant reforcen el Castelldefels, que buscarà a Nou Barris la primera victòria a domicili del curs\nL'equip d'Antonio Escudero va veure frenada la seva bona dinàmica la jornada passada, però només pensa en mantenir La Bombonera com un feu quasi inexpugnable.\nTot i que encara lluny d'altres temporades, a la Monta se li escapen pocs punts a casa. Enguany n'ha sumat 18/27 i només ha perdut un partit (5-3-1)\nLes xifres del Castelldefels a domicili són força pitjors. Només 3 punts de 27 possibles en els seus desplaçaments. Tots ells fruit de tres empats (0-3-6)\nA més, els mariners només han marcat dues dianes a domicili aquest curs. Són el visitant menys golejador\nEls groc-i-negres són ara a sis punts de la promoció d'ascens. Els grocs, quatre per sobre del descens\nSancionats: Mario Victorio (Castelldefels)\nEl Castelldefels buscarà conquerir Nou Barris // Andrés Burgos - UECastelldefels.com\nZona mitjana alta o baixa?\nSant Andreu-Pobla Mafumet\nEl Sant Andreu, vuitè i a 7 punts del quart, busca trencar la mala dinàmica que l'ha dut a sumar 1 punt dels últims 9 possibles\nAl davant, una Pobla Mafumet ben establerta a la zona mitjana, que podria variar els objectius si treu un resultat positiu del Narcís Sala\nEls andreuencs van caure diumenge passat a Vilatenim i van tornar a donar vida a un Figueres que s'ha sumat al carro dels aspirants, quan queda encara mitja lliga en joc\nUna actuació que no voldrà repetir contra la Pobla de Mafumet. Un equip potent, en una situació similar que encara no ha dit la darrera paraula\nEls pobletans enllacen dos mals resultats (1-0 vs Monta i 1-1 vs Terrassa), i volen treure's l'espineta en el darrer desplaçament del curs\nL'equip dirigit per Mikel Azparren necessita tornar a vèncer i a marcar. Només ha aconseguit un gol en les últimes 3 jornades, en què n'ha encaixat 4.\nTot i això, els andreuencs han tingut bons números a casa, amb 5 victòries. 16 punts de 27 possibles (5-1-3)\nLa meitat dels punts ha sumat la Pobla a domicili. Només n'ha arrencat 8 dels seus desplaçaments, on ha patit fins a cinc derrotes (2-2-5)\nA Sant Andreu també tindran una iniciativa solidària aquest cap de setmana amb la recollida de joguines pels infants. Per cada joguina entregada, el club donarà dues entrades pel veure el partit\nSancionats: José A. Llamas (Sant Andreu)\nEl Sant Andreu necessita reaccionar // Judit Andreu - UE Sant Andreu\nEl Granollers, que ve de vèncer a Vilassar de Mar, busca tancar l'any amb victòria per acomodar-se a la zona tranquil·la\nEl Figueres, després de vèncer el Sant Andreu, lluita pels tres punts per apropar-se de nou al grup d'aspirants al play-off\nEls granollerins saben que acabaran l'any lluny del perill (ara tenen 6 punts de marge vers el descens), però volen mantenir aquesta distància per encetar la segona volta amb tranquil·litat\nEls figuerencs, en canvi, cercaran allargar el bon estat de forma per seguir buscant una plaça prop del quart lloc\nL'equip d'Albert Cámara va perdre el seu últim partit a casa i ara vol recuperar-se fent valer el factor camp davant un equip amb dificultats en els desplaçaments\nEl Figueres ha sumat només sis punts a domicili aquest curs, amb una única victòria. Va ser per la mínima al camp del Vilassar de Mar. 6/27 punts (1-3-5)\nEn canvi, els vallesans han sumat quatre triomfs a casa. Cosa que els ha servit per mirar el descens des de la distància. 14/27 punts (4-2-3)\nEl Figueres vol esclatar a domicili // UEFigueres.cat\nDuel per la tranquil·litat\nEl debutant La Jonquera tancarà la primera volta de la història a Tercera amb la voluntat de tornar a vèncer set jornades després\nEl Santfeliuenc, que encadena tres jornades sumant, buscarà un triomf a l'Alt Empordà per acabar la volta lluny del perill\nEls homes d'Axel Vizuete van sumar a La Verneda diumenge passat (1-1). Un empat que els va valer el primer punt després de cinc derrotes consecutives.\nEl Santfe, en canvi, empatava a casa amb el Sabadell B... aconseguint un gol al minut 96. Un punt salvat en un duel que semblava perdut pels homes d'Andrés González\nEls jonquerencs mai han fet més d'un gol en cap dels partits que ha jugat aquest curs, i només en una ocasió n'ha arribat a encaixar 2.\nÉs per això, que els de l'Alt Empordà són l'equip menys golejador... i menys golejat del campionat (8-11)\nEl Santfe manté números similars a cada i a domicili. Lluny de les Grases ha sumat 9 punts de 27 possibles (2-3-4)\nUns resultats idèntics als de La Jonquera a Les Forques. 9/27 (2-3-4)\nAixò sí, mentre els gironins tenen un balanç golejador de 3-6 a casa, el Santfe, a fora, ha fet el triple de gols i n'ha encaixat el doble (9-12)\nL'equip que s'endugui aquest partit acabarà per davant del seu rival al final de la primera volta\nSancionats: Boran Minic 'Botxi', Joan Pujol i Marc Vilà (La Jonquera)\nEl Santfeliuenc vol acabar l'any somrient-li al 2016 // Carles Garcia - Tercera.cat\nClau per al descens\nEl Sabadell B, cuer, tanca la volta rebent un dels equips que marca la permanència, 6 punts per sobre\nL'Europa, que ha sumat 7 punts dels últims 9 i encadena tres partits sense encaixar, busca allunyar-se del perill, que té 3 punts per sota\nEls arlequinats arriben al duel amb el mal regust de boca del partit de dissabte passat a Les Grases. Els d'Ignasi Senabre podrien haver abandonat la cua de la classificació si no haguessin encaixat un gol al minut 96. Una diana que els va costar 2 punts\nUna situació oposada a la de l'Europa, que veia com un gol de Xavi Civil a prop del final singificava tres punts en el partit contra el Palamós.\nEls vallesans, tot i això, han sumat en els seus dos últims partits i en el darrer compromís a casa van guanyar plàcidament (2-0 vs Júpiter)\nEls homes de Joan Esteva, però, no volen refiar-se'n del cuer per tancar el curs fora d'un descens que els ha perseguit durant tota la primera meitat del curs\nA casa, el Sabadell B ha sumat 10 dels 12 punts que suma fins ara. Només dues victòries, però, que ha combinat amb 4 empats i 3 derrotes\nEls escapulats han ensopegat força a domicili. Només dues victòries (la meitat de les sumades en tota la lliga), però 8 punts de 27 possibles (2-2-5)\nSancionats: Max Marcet (Sabadell B) i Uri González (Europa)\nL'Europa buscarà el 3 de 3 // Fran Capell - CEEUROPA.CAT\nEtiquetes: #3div5, #futbolcat, 2016/2017, J19, prèvia


ᐅ Activitats en família i amics a La Garriga - Esportec\nACTIVITATS A LA GARRIGA EN FAMÍLIA I AMB AMICS\nOferim un gran ventall d'activitats en grup a prop de La Garriga adaptables tant per a families com per a grups d'amics.\nExperts en activitats en grup a l’aire lliure a La Garriga\nComptem amb molts anys d'experiència en la realització d’activitats familiars a prop de La Garriga adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a La Garriga amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a La Garriga Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de La Garriga on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de La Garriga amb amics\nActivitats esportives i d'aventura a prop de La Garriga per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a La Garriga, per tal que pugueu descobrir els indrets més idíl·lics de les nostres contrades.\nFestes d'aniversari a La Garriga\nSortides amb la família a La Garriga\nComiats de solter a La Garriga\nCoses a fer amb parella a La Garriga\nExperiències esportives a La Garriga\nExcursions a La Garriga\nCelebracions a La Garriga\nRutes en segway a La Garriga\nCates de vi a La Garriga\nVisites a cellers a La Garriga\nSom creadors d'experiències a prop de La Garriga. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a La Garriga i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de La Garriga que us proposem.\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de La Garriga i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de La Garriga amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a La Garriga, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nA Esportec som experts en família a la zona de La Garriga per a tot tipus d'edats.


El Consell Comarcal presenta la campanya de reciclatge "Estima't la natura, recicla" - Balaguer Televisió\nEl Consell Comarcal de la Noguera ha presentat la campanya “Estima’t la natura, recicla” creada amb l’objectiu d’incentivar la recollida selectiva a tota la comarca i reduir el percentatge d’impropis entre ciutadans i empreses productores.\nLa campanya començarà a finals de febrer però duran aquests dies un educador ambiental ja s’ha passejat per diferents municipis de la Noguera passejant el nou lema de la campanya amb l’objectiu de generar expectativa.\nAra la campanya se centrarà amb els grans productors de la comarca als qui realitzarà visites informatives. Durant les visites informatives als grans productors també es tractaran temes d’eficiència energètica tal com ha explicat la presidenta del consell Comarcal Concepció Cañadell durant la presentació.\nAquesta és una primera fase d’una campanya de reciclatge creada amb l’objectiu de què la Noguera deixi de ser una de les comarques catalanes que menys recicla.


Berliner Symphoniker - Viquipèdia, l'enciclopèdia lliure\n(S'ha redirigit des de: Orquestra Simfònica de Berlín)\nBerliner Symphoniker (Simfònica de Berlín) és una orquestra simfònica de Berlín, Alemanya. L’orquestra va començar la seva activitat interpretativa l’1 de setembre de 1967 com a Symphonisches Orchester Berlin. El 1990 va passar a anomenar-se Berliner Symphoniker. El seu director titular des de 1997 ha estat Lior Shambadal.\nNo s’ha de confondre l’orquestra amb l’anterior Berliner Symphoniker de Berlín Oriental, fundada el 1950 i abandonada als anys 80, ni amb la Berliner Sinfonie-Orchester, també a l’antiga Berlín Oriental, que el 2006 va ser rebatejada com a Konzerthausorchester Berlin.\n1.1 Gires de concerts notables\n2 Directors musicals\nDel 1967 al 1990 l’orquestra va ser coneguda com a Symphonisches Orchester Berlin (SOB) i es va originar amb la fusió de dues orquestres independents, la Berliner Symphonisches Orchester (fundada el 1949) i la Deutsches Symphonieorchester.\nEl Symphonisches Orchester de Berlín solia realitzar uns 60 concerts a l'any a Berlín i en altres llocs. El seu primer director titular va ser Carl August Bünte, que va ocupar el càrrec fins al 1973; Alguns dels seus successors van ser Theodore Bloomfield, Daniel Nazareth i Alun Francis.\nGires de concerts notablesModifica\n1998–2000: EUA, Egipte, Regne Unit, Espanya, Suïssa, Itàlia\n2001: Itàlia, Regne Unit, Amèrica del Sud\n2004: Japó, Hongria, República Txeca, Frankfurt am Main\n2005: Corea del Sud, Xina, Suïssa, Itàlia, Grècia\n2006: Espanya, Suïssa\n2007: Argentina (Buenos Aires; Festival Internacional Ushuaia), Itàlia, Japó, Xina\n2008: Festival de Mallorca, Japó, Xina\n1967–1973: Carl August Bünte\n1975–1982: Theodore Bloomfield\n1982–1985: Daniel Natzaret\n1989–1996: Alun Francis\n1997–2019: Lior Shambadal\nWeb oficial del Berliner Symphoniker\n«Bibliografia relacionada amb Berliner Symphoniker» (en alemany). Al catàleg de la Biblioteca Nacional d'Alemanya.\nObtingut de «https://ca.wikipedia.org/w/index.php?title=Berliner_Symphoniker&oldid=23803379»\nDarrera modificació: 17 juny 2020 a les 06:04\nLa pàgina va ser modificada per darrera vegada el 17 juny 2020 a les 06:04.


Hongyunlai Seaside Apartment Yantai Xina - Ofertes d'hotels amb els MILLORS DESCOMPTES EN LÍNIA\nHongyunlai Seaside Apartment\nMoping,Yantai, Laishan, Yantai, Xina - Veure al mapa\nMés informació sobre Hongyunlai Seaside Apartment\nAl visitar Yantai, vosté es sentirà com a casa a Hongyunlai Seaside Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHongyunlai Seaside Apartment també ofereix moltes instal.lacions per enriquir la seva estada a Yantai. L'hotel ofereix accés a una gran gama de serveis, inclosos servei d'habitacions, habitació familiar, restaurant, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, insonorització, ventilador a cada habitació. Durant el dia podeu gaudir de l'atmòsfera relaxant de bany, jardí. Hongyunlai Seaside Apartment és la vostra destinació si buscau allotjament de qualitat a Yantai.


Franc Carbó: “Volem ser el planter de la Masia”\nCarbó pren el relleu d’Òscar Grau al capdavant de l’FCBEscola amb el repte de continuar l’expansió mundial de les escoles del Barça\nMarta Campderrós / Alberto Montenegro\nL’FCBEscola comença la temporada 2016-2017 amb un nou director. “Apassionat del futbol i culer de tota la vida”, així es defineix Franc Carbó, que debuta al capdavant d’una de les àrees amb més projecció del Club substituint Òscar Grau, nomenat director executiu del FC Barcelona aquest setembre.\nL’enhorabona pel nou càrrec\nEstic molt il·lusionat, l’FCBEscola és un projecte engrescador. Vaig començar a col·laborar-hi l’any 2010, com a tècnic de l’escola de Barcelona i dels clínics. Poc a poc, l’escola va anar creixent i, seguint amb la filosofia d’expansió del Club, vaig entrar a donar suport a l’àrea comercial i de màrqueting, càrrec que he desenvolupat fins al moment, juntament amb el de Project Manager de l’FCBEscola per Amèrica i l’Orient Mitjà. Estic molt agraït al Club per la confiança després de tots aquests anys.\nQuin és el full de ruta de l’FCBEscola?\nAmb l’Òscar (Grau) a la direcció, vam aconseguir que l’FCBEscola fos coneguda arreu del món. El repte és seguir la línia de creixement dels últims mesos, en què hem aconseguit tenir 24 escoles internacionals i més de 60 campus als cinc continents. La idea és intentar que tots aquests campus passin a ser una escola, i així puguem transmetre la metodologia de treball i l’’ADN Barça’ durant tot l’any. I no només ensenyar aspectes tècnics del futbol, sinó també donar una formació integral als nostres alumnes a través dels valors del Barça i de l’esport.\nL’FCBEscola és molt més que futbol...\nÉs un dels actius més importants que té el Club per arrelar barcelonisme en un territori. L’FCBEscola d’Egipte, per exemple, celebra el seu 10è aniversari aquest any i no hi ha cap altre club al món que hagi tingut una escola oberta tants anys en un país estranger. Aquesta capacitat d’arrelar i generar el sentiment culer i el ‘Més que un Club’ és un dels grans objectius que tenim a nivell internacional. Actualment ens interessen mercats com els Estats Units i la Xina, però esperem aportar el nostre granet de barcelonisme a qualsevol part del planeta.\nAquest any tres jugadors de l’FCBEscola han passat als equips del futbol formatiu amateur del Barça, mentre que una noia ho ha fet a l’Aleví-Benjamí femení de nova creació.\nEstem molt orgullosos. A més, també dos dels nostres entrenadors han passat a formar part del formatiu. L’FCBEscola vol nodrir els equips més petits del futbol base del Club, volem ser el planter de la Masia. Amb Sergi Samper vam aconseguir que un jugador que va començar a l’FCBEscola passés per totes les categories de la Masia, fins que finalment va debutar amb el primer equip. El futbol base del Barça està ple de nens i tècnics que van iniciar-se a l’FCBEscola. Volem que aquesta sigui la tònica constant.


L’Urgell ja té 466 persones vacunades contra la Covid i el risc de contagi segueix a la baixa – Comarques de Ponent\nL’Urgell ja té 466 persones vacunades contra la Covid i el risc de contagi segueix a la baixa\nLa comarca de l’Urgell ja té 466 persones vacunades amb la primera dosi de la vacuna de Pfizer – BioNTech contra la Covid, 268 més que ahir. Es tracta d’usuaris i professionals de residències i de personal sanitari com els geriàtrics d’Agramunt (Ribera del Sió i Mas Vell), Tàrrega (Llar d’Avis del Carme i Sant Antoni) i Anglesola així com els CAP d’Agramunt, Tàrrega i Bellpuig. Avui està previst que la vacuna arribi a la residència de la Fuliola.\nPel que fa als índexs epidemiològics a l’Urgell continuen millorant. El risc de rebrot és aquest divendres 8 de gener de 467 punts (ahir era de 482) mentre que la velocitat de contagi (Rt) és de 0,87 (ahir era de 0,92).\nLa situació més complicada la seguim tenint a Belianes amb un risc de rebrot de 4.868,15 (ahir era de 4.634,34) i una Rt de 3 (ahir era de 2,85). L’alcaldessa, Carme Culleré, ha fet una crida a la calma ja que els índexs s’han disparat perquè en només deu dies s’han detectat 9 casos i Belianes és un municipi molt petit. Segons Culleré, es tracta de casos en nuclis familiars concrets que ja estan acabant el confinament.\nTambé té un risc de rebrot superior a 1.000 punts la Fuliola (1.211,3).\nA Tàrrega, els índexs van a la baixa per segon dia consecutiu. El risc de rebrot és de 480,63 (ahir era de 515,79) i l’Rt és d’1,09 (ahir era d’1,12).\nTambé continua millorant la situació a Bellpuig per vuitè dia consecutiu amb un risc de rebrot de 568,4 (ahir era de 678,75) i una Rt de 0,57 (ahir era de 0,66). Cal recordar que l’Ajuntament va decidir el passat 31 de desembre tancar diversos equipaments municipals fins al 15 de gener com a mesura preventiva por contenir la Covid: el pavelló, el camp de futbol i el Teatre Armengol on queda suspesa qualsevol tipus d’activitat durant les pròximes dues setmanes.\nA Agramunt les dades han baixat significativament amb un risc de rebrot de 212,14 i una Rt de 0,37.\nL’Urgell té 7 persones ingressades a l’hospital per Covid (1 més que ahir).\nLa comarca acumula 2.115 positius (11 més que ahir) i 40 morts per Covid (igual que ahir) des de l’inici de la pandèmia, segons dadescovid.cat.


L'Ajuntament de Dénia s'encarregarà de la concessió de més de 560.000 € entre empreses i autònoms de la ciutat\nDes de hui, 21 de setembre, i fins al 4 d'octubre, poden sol·licitar-se les noves ajudes especials COVID de suport a l'activitat econòmica. L'Ajuntament de Dénia ha rebut un total de 568.288,39 € de la Diputació d'Alacant per a repartir entre empreses, pimes i persones autònomes de Dénia.\nD'una banda, la línia d'ajudes COVID 2021 dirigida a qualsevol activitat econòmica que tinga el domicili fiscal a Dénia i haja reduït la facturació en una mitjana mensual de almenys un 25%, entre l'1 de juliol de 2020 i el 30 de juny 2021, ascendeix a un total de 192.835,39 €. Cada sol·licitant podrà optar-hi a una ajuda màxima de 3.000 €.\nEn segon lloc, les ajudes TEN 2021, destinades a les empreses, pimes i autònoms amb domicili fiscal a Dénia que desenvolupen l'activitat en el sector turístic, ascendeixen a un total de 375.453 €. A aquestes subvencions poden optar els negocis que hagen vist reduïts els beneficis en una mitjana mensual de almenys el 25%, entre l'1 de juliol de 2020 i el 30 de juny 2021, respecta als guanys en el mateix període de 2019.\nCada sol·licitant pot rebre un màxim de 12.000 € i poden demanar les ajudes TEN empreses o autònoms de l'oci i l'hostaleria, l'allotjament reglat, les agències de viatge i oferta receptiva i guies i empreses de turisme actiu.\nLes sol·licituds s'han de presentar de manera telemàtica a través de la Seu Electrònica de l'Ajuntament de Dénia (https://oac.denia.es), juntament amb la documentació justificativa exigida en les bases (que poden consultar-se també en aquesta mateixa web).